CELEX: 32011R0620
Language: bg
Date: 2011-06-24 00:00:00
Title: Регламент за изпълнение (ЕС) № 620/2011 на Комисията от 24 юни 2011 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

25.6.2011   
            
            
               BG
            
            
               Официален вестник на Европейския съюз
            
            
               L 166/16
            
         РЕГЛАМЕНТ ЗА ИЗПЪЛНЕНИЕ (ЕС) № 620/2011 НА КОМИСИЯТА
   от 24 юни 2011 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква г) от него,
   като има предвид, че:
   
               (1)
            
            
               В резултат на жалба, подадена в Световната търговска организация (СТО) от редица държави, в доклад на експертна група на СТО, приет от Органа за уреждане на спорове в рамките на СТО на 21 септември 2010 г. (2), беше направен изводът, че Европейският съюз е действал inter alia в несъответствие с Общото споразумение за митата и търговията от 1994 г. (GATT 1994), като е предоставил тарифно третиране, което е по-малко благоприятно от предвиденото в тарифните ангажименти на Европейския съюз в съответствие със Споразумението за информационните технологии (СИТ) по отношение на някои продукти от областта на информационните технологии. Приложение I към Регламент (ЕИО) № 2658/87 следва да бъде изменено, за да бъде приведено в съответствие с международните ангажименти на Европейския съюз по GATT 1994. Изискваните изменения са в съответствие с Решение 97/359/ЕО на Съвета от 24 март 1997 г. относно премахването на митата за продуктите на информационните технологии (3), с което се приема СИТ.
            
         
               (2)
            
            
               Съгласно доклада на експертната група от СТО цифровото копиране не представлява фотокопиране по смисъла на GATT 1994, а скоростта на копиране не следва да бъде единственият критерий за класиране. Подпозиция 8443 31 от приложение I към Регламент (ЕИО) № 2658/87 и съответните митнически ставки следва да бъдат съответно изменени.
            
         
               (3)
            
            
               Текстът на подпозиция 8528 71 15 от КН (предишна 8528 71 13) следва да бъде изменен, за да бъдат включени телевизионни приставки (set-top приставки), които наред с комуникационните функции, могат да изпълняват и допълнителните функции по записване и възпроизводство, при условие че не губят основния си характер на телевизионна приставка с комуникационна функция.
            
         
               (4)
            
            
               Регламентът следва да влезе в сила на 1 юли 2011 г., в края на разумния срок, договорен от Европейския съюз и подалите жалба страни, за да се даде възможност на Европейския съюз да направи необходимото за привеждане в съответствие със задълженията, които е поел спрямо СТО.
            
         
               (5)
            
            
               Тъй като препоръките, направени в докладите във вида, в който са приети от Органа за уреждане на спорове в рамките на СТО, предполагат действия само в бъдеще, настоящият регламент не следва да има обратна сила, нито да представя насоки за тълкуване с оглед на обратна сила. Тъй като той няма тълкувателна насока за целите на класирането на стоките, които са допуснати за свободно обращение преди 1 юли 2011 г., той не следва да служи като основание за възстановяване на митата, платени преди тази дата.
            
         
               (6)
            
            
               Комитетът по Митническия кодекс не излезе със становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Част втора, раздел XVI от приложение I към Регламент (ЕИО) № 2658/87 се изменя в съответствие с приложението към настоящия регламент.
   Член 2
   Настоящият регламент влиза в сила на 1 юли 2011 г.
   Той няма обратна сила, нито предвижда насоки за тълкуване с обратна сила.
   
      Настоящият регламент е задължителен в своята цялост и се прилага пряко във всички държави-членки.
      Съставен в Брюксел на 24 юни 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  WT/DS375/R, WT/DS376/R, WT/DS377/R.
   
      (3)  ОВ L 155, 12.6.1997 г., стр. 1.
   
      ПРИЛОЖЕНИЕ
      Част втора, раздел XVI от приложение I към Регламент (ЕИО) № 2658/87 се изменя, както следва:
      
                  1.
               
               
                  Глава 84 се изменя, както следва:
                  
                              а)
                           
                           
                              заличава се редът за код по КН 8443 31 10;
                           
                        
                              б)
                           
                           
                              между реда за код по КН 8443 31 10 и реда за код по КН 8443 31 91 се заличава „– – – Други:“;
                           
                        
                              в)
                           
                           
                              вмъква се следният ред за код по КН 8443 31 20:
                              
                                          „8443 31 20
                                          
                                       
                                       
                                          – – – Машини с основна функция цифрово копиране, като копирането става чрез сканиране на оригинала и печатане на копията по електростатичен метод …
                                       
                                       
                                          2,2 %
                                       
                                       
                                          p/st“
                                       
                                    
                        
                              г)
                           
                           
                              вмъква се следният ред за код по КН 8443 31 80:
                              
                                          „8443 31 80
                                          
                                       
                                       
                                          – – – Други …
                                       
                                       
                                          Осв.
                                       
                                       
                                          p/st“
                                       
                                    
                        
                              д)
                           
                           
                              заличава се редът за код по КН 8443 31 91;
                           
                        
                              е)
                           
                           
                              заличава се редът за код по КН 8443 31 99;
                           
                        
            
                  2)
               
               
                  Глава 85 се изменя, както следва:
                  
                              а)
                           
                           
                              заличава се редът за код по КН 8528 71 13;
                           
                        
                              б)
                           
                           
                              вмъква се следният ред за код по КН 8528 71 15:
                              
                                          „8528 71 15
                                          
                                       
                                       
                                          – – – – Микропроцесорни апарати, съдържащи модем за достъп до Интернет, осигуряващи интерактивен обмен на информация, с възможност за приемане на телевизионни сигнали (т.нар. „set-top приставки с комуникационна функция“, включително такива, които включват средство за записване или възпроизводство, при условие че запазват основния си характер на приемник (set-top приставка), който изпълнява комуникационна функция). …
                                       
                                       
                                          Осв.
                                       
                                       
                                          p/st“
                                       
                                    
                        
                              в)
                           
                           
                              заличава се редът за код по КН 8528 71 90;
                           
                        
                              г)
                           
                           
                              вмъкват се следните редове след код по КН 8528 71 19:
                              
                                           
                                       
                                       
                                          – – – Други:
                                       
                                       
                                           
                                       
                                       
                                           
                                       
                                    
                                          „8528 71 91
                                          
                                       
                                       
                                          – – – – Микропроцесорни апарати, съдържащи модем за достъп до Интернет, осигуряващи интерактивен обмен на информация, с възможност за приемане на телевизионни сигнали (т.нар. „set-top приставки с комуникационна функция“, включително такива, които включват средство за записване или възпроизводство, при условие че запазват основния си характер на приемник (set-top приставка), който изпълнява комуникационна функция). …
                                       
                                       
                                          Осв.
                                       
                                       
                                          p/st
                                       
                                    
                                          
                                             8528 71 99
                                          
                                       
                                       
                                          – – – – Други …
                                       
                                       
                                          14
                                       
                                       
                                          p/st“